Bagmati

**Bagmati** () on yksi Nepalin neljästätoista vyöhykkeestä. Se sijaitsee Nepalin Keskisellä kehitysalueella rajautuen pohjoisessa Kiinan Tiibetin autonomiseen alueeseen. Nepalin vyöhykkeistä naapureita ovat Janakpur idässä, Narayani etelässä sekä Gandaki lännessä.

Vyöhykkeen pinta-ala on 9&nbsp;428 neliökilometriä. Bagmatin väkiluku oli 2001 yhteensä 3,01 miljoonaa ihmistä, vuonna 2011 jo 3,84 miljoonaa.

Vyöhykkeen ja koko Nepalin pääkaupunki on 1,00 miljoonan asukkaan Kathmandu (2011, koko Kathmandun piirikunnassa 1,74 milj. asukasta). Toiseksi väkirikkain kaupunki on naapurikaupunki Lalitpur (keskusta tunnetaan nimellä *Patan*, 226&nbsp;728 as. vuonna 2011).

Alue on saanut nimensä Bagmatijoen mukaan. Bagmatin vyöhykkeeseen kuuluu Kathmandun laakso, jossa on yhteensä 1,5 miljoonaa asukasta. Unesco julisti Kathmandun laakson maailmanperintökohteeksi vuonna 1979. Laaksossa sijaitsee Nepalin kolme suurinta kaupunkia, sekä lukuisia pikkukaupunkeja ja kyliä.

## Bagmati Nepalin maanjäristyksen 2015 pahimpia vahinkoalueita
Bagmatin vyöhyke kärsi pahoin lauantaina 25. huhtikuuta 2015 sattuneesta voimakkuudeltaan 7,8 momenttimagnitudin maanjäristyksestä. Kun järistyksestä oli runsas kaksi vuorokautta, maan pelastusviranomaiset kertoivat siihen mennessä keräämänsä tiedon perusteella etenkin Kathmandusta pohjoiseen sijoittuneiden vuoristoisten piirikuntien kärsineen asukaslukuunsa nähden suurimmat henkilövahingot. Tiistaina 28.4.2015, jolloin tiedossa oli yli 5&nbsp;000 kuolonuhria Nepalissa, lukumääräisesti eniten kuolonuhreja oli vahvistettu Bagmatin Sindhupalchokin (1&nbsp;376 menehtynyttä), Kathmandun (1&nbsp;034) ja Nuwakotin (638) piirikunnista. Selvästi yli puolet kaikista Nepalin huhtikuun 2015 maanjäristyksen vahvistetuista kuolonuhreista oli tähän mennessä raportoitu Bagmatin vyöhykkeeltä. Pelastustöiden edetessä syrjäisemmille alueilla näiden seutujen todettu uhrimäärä kasvoi. Esimerkiksi Sindhupalchokin piirikunnan, jossa jopa 90 rakennuksista arvioitiin tuhoutuneeksi, uhrimäärä nousi 4. toukokuuta mennessä jo 3&nbsp;360 ihmiseen. Tässä vaiheessa koko järistyksen uhrimääräksi kirjattiin 7&nbsp;467.

Tiistaina 28.4.2015 uutisoitiin väestöltään pienemmässä, mutta suhteellisesti pahimpiin turma-alueisiin kuuluvassa pohjoisessa Rasuwan piirikunnassa tapahtuneesta suuresta lumi- ja maavyörystä. Vyöry osui syrjäiseen Ghodatabelan kylään retkeilyalueena suositussa Langtangin kansallispuistossa. Vyöryn seurauksena noin 250 henkeä on kateissa.

## Piirikunnat

Bagmati jakautuu paikallishallinnon ylemmällä tasolla kahdeksaan piirikuntaan oheisen taulukon mukaisesti. Taulukossa on lueteltu myös piirikuntien kaupungit ja niiden väkiluku vuoden 2011 väestönlaskennan mukaan. Paikallishallinnon alemmalla tasolla piirikunnat jakatuvat kaupunkeihin ja kaupunkikehityskomiteoihin (VDC). Nepalin vuoden 2014 kaupunkiuudistusten yhteydessä uusia kaupunkeja perustettiin runsaasti (merkintä (*2014) ja joihinkin olemassa olleisiin kaupunkeihin tehtiin aluemuutoksia. 


Goljung.JPG|Galjungin kylä Rasuwan piirikunnassa.
20140507morning.jpg|Vuoristotietä Rasuwan piirikunnassa.
Mountain of Langtang (7).JPG|Langtang, vuori Bagmatin vyöhykkeen pohjoisosan Rasuwan piirikunnassa.
NEPAL Route 2.JPG|  Kathmandusta koilliseen, Kiinan rajalle johtavaa, onnettomuusaltista Aranikon valtatietä (H3) vuoristosolassa Sindhupalchokin piirikunnan Kodarissa.
Simpani Village.jpg| Simpanin kylää Sindhupalchokin piirikunnassa.


## Lähteet

## Aiheesta muualla